钦定古今图书集成/理学汇编/学行典/第180卷 > 石建
## 钦定古今图书集成/理学汇编/学行典/第180卷 > 石建

按《汉书万石君传》：“石奋为诸侯相，长子建，次甲，次乙，
次庆，皆以驯行孝谨，官至二千石。于是景帝号奋为
万石君。万石君家以孝谨闻乎郡国。建元二年，郎中
令王臧以文学获罪皇太后，太后以为儒者文多质
少，今万石君家不言而躬行，迺以长子建为郎中令，
少子庆为内史。建老白首，万石君尚无恙，每五日洗
沭归谒亲，入子舍，窃问侍者，取亲中裙厕牏，身自澣
洒，复与侍者，不敢令万石君知之。”万石君元朔五年
卒，建哭泣哀思，杖乃能行。岁馀，建亦死。